Nagpur News: 1993 मुंबई सीरियल ब्‍लास्‍ट के दोषी अब्‍दुल गनी तुर्क की नागपुर के अस्‍पताल में मौत - 1993 mumbai serial blast convict abdul gani turk dies in gmc hospital, nagpur | Navbharat Times
1993 mumbai serial blast convict abdul gani turk dies in gmc hospital, nagpur
मुंबई में हुए सिलसिलेवार बम धमाकों के मामले में अब्‍दुल गनी तुर्क को सेन्‍चुरी बाजार के मैनहोल के नीचे आडीएक्‍स लगाने का दोषी पाया गया था। इस विस्‍फोट में 113 लोगों की मौत हुई थी जबकि 227 लोग घायल हुए थे।
नवभारतटाइम्स.कॉम | Updated: 25 Apr 2019, 07:29:12 PM IST
1993 मुंबई ब्‍लास्‍ट का एक दृश्‍य (फाइल फोटो)
1993 में हुए मुंबई सीरियल ब्‍लास्‍ट मामले में दोषी करार दिए गए अब्‍दुल गनी तुर्क की गुरुवार को नागपुर के जीएमसी हॉस्पिटल में मौत हो गई। तुर्क नागपुर सेंट्रल जेल में सजा काट रहा था। तबीयत खराब होने के चलते उसे अस्‍पताल में भर्ती करवाया गया था। तुर्क को टाडा अदालत ने मौत की सजा सुनाई थी लेकिन सुप्रीम कोर्ट ने इसे उम्र कैद में तब्‍दील कर दिया था।
अंत मे ईश्वर ने ही न्याय किया, लेकिन 113 लोगो को मौत की नींद सुलाने और 227 लोगो को घायल करने वाले, हत्यारे को सुप्रीम कोर्ट ने मौत/ फांसी की सज़ा को उम्र कैद मे क्यो तब्दील किया यह...+
टैक्‍सी ड्राइवर अब्‍दुल गनी तुर्क को सेन्‍चुरी बाजार के मैनहोल के नीचे आरडीएक्‍स लगाने का दोषी पाया गया था। इस मैनहोल के ऊपर से एक बस के गुजरने से जबरदस्‍त विस्‍फोट हुआ था जिसमें 113 लोग मारे गए थे और 227 लोग घायल हुए थे। तुर्क को वाहनों में विस्‍फोटक पदार्थ लगाने का भी दोषी पाया गया था जिन्‍हें विभिन्‍न विस्‍फोट स्‍थलों पर खड़ा किया गया था।
अब तक फरार हैं दाऊद इब्राहिम और टाइगर मेमन
बता दें कि 1993 में मुंबई में हुए सिलसिलेवार धमाकों ने पूरे देश का हिलाकर रख दिया था। इस विनाश लीला में दाऊद इब्राहिम, याकूब मेमन और उसके भाई टाइगर मेमन ने मुख्‍य किरदार निभाए थे। मुंबई में विभिन्‍न स्‍थानों पर बम लगाने वाले लोगों को पाकिस्‍तान में ट्रेनिंग देकर तैयार किया गया था। धमाकों के मुख्‍य अभियुक्‍त दाऊद इब्राहिम और टाइगर मेमन अभी तक फरार हैं।
Web Title 1993 mumbai serial blast convict abdul gani turk dies in gmc hospital, nagpur(News in Hindifrom Navbharat Times , TIL Network)
और जानें:अब्‍दुल गनी तुर्कNagpurGMC hospitalAbdul Gani Turk1993 मुंबई सीरियल ब्‍लास्‍ट1993 Mumbai serial blastNagpur NewsNagpur News in HindiNagpur Latest NewsNagpur Headlinesनागपुर समाचार
अंत मे ईश्वर ने ही न्याय किया, लेकिन 113 लोगो को मौत की नींद सुलाने और 227 लोगो को घायल करने वाले, हत्यारे को सुप्रीम कोर्ट ने मौत/ फांसी की सज़ा को उम्र कैद मे क्यो तब्दील किया यह समझ नही आया .